Το "**Beautiful Day**" είναι ένα τραγούδι του ιρλανδικού rock συγκροτήματος U2, το οποίο συμπεριλήφθηκε στον δέκατο δίσκο τους *All That You Can't Leave Behind*, του 2000. Το τραγούδι κυκλοφόρησε και ως single, την ίδια χρονιά, και ήταν το πρώτο από τον εν λόγω δίσκο. Το single κατέληξε να έχει μεγάλη εμπορική επιτυχία, βοηθώντας τον δίσκο να γίνει πολυπλατινένιος, καθώς κι ένας από τους πιο επιτυχημένους του σχήματος. Στο τραγούδι παρατηρείται μία δομή, που ταιριάζει στην πρώιμη δουλειά του σχήματος, ενώ ο Bono, που έγραψε τους στίχους, είπε ότι είναι ένα τραγούδι που λέει ότι ακόμα κι αν τα έχεις χάσει όλα, υπάρχουν λόγοι να είσαι ευχαριστημένος με αυτά που σου έχουν απομείνει.

Το single, επίσης, κι αυτό κατέληξε να έχει μεγάλη εισπρακτική επιτυχία. Κατάφερε να μπει σε πολλά charts ανά τον κόσμο, ενώ έφτασε στο νούμερο 1 των αυστραλιανών, των καναδικών, των ολλανδικών, των φινλανδικών, των ιρλανδικών, των ιταλικών, των νορβηγικών, των ισπανικών και των βρετανικών charts. Στα αμερικανικά *Billboard Hot 100*, έφτασε έως και το νούμερο 21, ενώ στα Dance Club Songs (*Billboard*), έφτασε στο νούμερο 1. Το single έγινε πλατινένιο στην Αυστραλία και τη Βραζιλία, και έως και σήμερα θεωρείται ένα από τα γνωστότερα τραγούδια του συγκροτήματος. Το τραγούδι παίζεται ανελλιπώς σε κάθε ζωντανή τους εμφάνιση από το 2001. Για την προώθηση του κομματιού είχε κυκλοφορήσει και video clip.

Το 2001, κέρδισε 3 βραβεία Grammy, ένα στην κατηγορία Τραγούδι της Χρονιάς, Ηχογράφηση της Χρονιάς και Best Rock Performance by a Duo or Group with Vocal. Το τραγούδι έχει συμπεριληφθεί σε αρκετές λίστες με τα καλύτερα τραγούδια όλων των εποχών. Ενδεικτικά, το 2003, το περιοδικό *Q*, σε μία special έκδοση, το συμπεριέλαβε ανάμεσα στα 1001 Καλύτερα Τραγούδια όλων των εποχών, κατατάσσοντας το στην 747η θέση. Το περιοδικό *Rolling Stone*, το συμπεριέλαβε σε μία παρόμοια λίστα με τα 500 Σπουδαιότερα Τραγούδια όλων των εποχών, κατατάσσοντας το στην 345η θέση. Το κομμάτι από τη στιγμή της κυκλοφορίας ου έχει διασκευαστεί μερικές φορές, ενώ χρησιμοποιήθηκε και σε μερικά Μέσα.

Παραπομπές
----------

1. ↑  Lamb, Bill. «Top 40 Pop Songs of All Time – The Top 40 Songs That Make Pop Music Great». *About.com*. Αρχειοθετήθηκε από το πρωτότυπο στις 7 Μαΐου 2009. Ανακτήθηκε στις 16 Ιουνίου 2009.
2. ↑  «Chart History - Dance Club Songs». Billboard. Ανακτήθηκε στις 29 Δεκεμβρίου 2017.
3. ↑  «Chart History - Hot 100». Billboard. Ανακτήθηκε στις 29 Δεκεμβρίου 2017.
4. ↑  «ARIA Charts - Accreditations - 2000 Singles». aria.com. Ανακτήθηκε στις 29 Δεκεμβρίου 2017.
5. ↑  «Certificações de U2». ABPD. Ανακτήθηκε στις 18 Νοεμβρίου 2014.
6. ↑  «Grammy Award Winners: Beautiful Day in 2000». *Grammy.com*. The Recording Academy. Ανακτήθηκε στις 13 Μαΐου 2010. [*νεκρός σύνδεσμος*]
7. ↑  Trynka, Paul (editor-in-chief) (2003). «1001 Best Songs Ever». *Q* (Special edition).
8. ↑  «500 Greatest Songs of All Time: U2, 'Beautiful Day'». *Rolling Stone* (Special collectors edition). 2010. Αρχειοθετήθηκε από το πρωτότυπο στις 2017-12-07.. Ανακτήθηκε στις 2017-12-29.
9. ↑  Lopez, Korina (28 Μαΐου 2010). «'Idol' winner Lee DeWyze: 'I'm free to do what I want now'». *USA Today*. Ανακτήθηκε στις 3 Ιουνίου 2010.
10. ↑  BBC News - ITV kicks off soccer coverage
11. ↑  «Kurt Nilsen performance of "Beautiful Day" during World Idol competition». YouTube. Ανακτήθηκε στις 19 Σεπτεμβρίου 2011.

Εξωτερικοί σύνδεσμοι
--------------------

* Beautiful Day Αρχειοθετήθηκε 2018-01-22 στο Wayback Machine. στο MetroLyrics.com
* Beautiful Day στο YouTube